钦定古今图书集成/明伦汇编/氏族典/第335卷 > 刘幽求
## 钦定古今图书集成/明伦汇编/氏族典/第335卷 > 刘幽求

按《唐书刘幽求传》：“幽求，冀州武强人。圣历中，举制科
中第，授朝邑尉。临淄王入诛韦庶人，预参大策，是夜
号令诏敕，一出其手，以功授中书舍人，参知机务。睿
宗立，进尚书右丞。先天元年，为尚书右仆射。幽求自
谓有功于国，意望未满，而崔湜等附太平公主，有逆
计。幽求与张𬀩说元宗除之，未发而漏，流于封州。明”
年，太平公主诛，即日召复旧官。开元初，进尚书左丞
相。姚崇素忌之，奏贬睦州刺史，卒于道，谥曰“文献。”